Bergamotipuu

Bergamotipuu (Citrus bergamia) on igihaljas puu ruudiliste sugukonnast tsitruse perekonnast.

Välimus
pisi|Vili
Bergamotipuu on 3–9 meetri kõrgune. Puu on sirge tüvega ja kompaktse võraga. Noorte okste koor roheline, vanematel okstel pruun. Okstel 2,5–8 cm pikkused ogad.

Igihaljad vahelduvad lehed on ovaalsed, pealt tumerohelised, alt kahvaturohelised, alumisel küljel näärmetäppidega.

Hästilõhnavad õied puhkevad üksikult või mitmekaupa lehtede kaenlast. 3,75 cm laiad, valged, kitsad, teineteisest eemal asuvad 5 kroonlehte ümbritsevad 24 tolmukast koosnevat tolmukkonda. 5–12% õitest on isasõied.

Viljad on rohekad kuni kollakad. Nii nagu teistelgi tsitrustel, on ka bergamoti vili pomerantsvili ehk hesperiid, botaaniliselt mari. Bergamott sarnaneb sidruniga, kuid on pirnikujuline, sageli väikese näsaga. Viljaliha on kibehapu maitsega.

Päritolu 
Bergamotipuu on hapu laimipuu ja pomerantsipuu hübriid.

Kategooria:Ruudilised
Kategooria:Viljapuud